cyanic-selkie/wikianc huggingface dataset:
Samantha Mumba
Ta Mumba er ve cloie myr aghteyr chammah, as ren ee cloie ayns scannane da'n chied cheayrt 'sy scannane The Time Machine (2002), as t'ee er chloie ayns ram scannaneyn seyrey Yernagh chammah. Hie ee er-ash dys y chiaull ayns 2013 as ren ee fogrey magh dy row planyn eck albym elley y skeaylley magh ayns 2019, agh cha ren ee skeaylley eh magh. Ren Mumba cur magh ny singylyn "Cool" as "Process" ayns 2020.
Lauren Taylor
Foddee dy vel Lauren Taylor çheet er:
Corockle daa-veillagh
thumb|200px|Fockley magh corockle daa-veillagh. Ta'n [[çhengey ayns jiarg, as sideyn cowraghey stroo yn aer.]]
Ta corockle daa-veillagh goll er fockle magh liorish y daa veill. Shoh daa-veillee yn Abbyrlhit Sheeanagh Eddyr-ashoonagh:
Carradje
Ta'n charradje (Daucus carota fo-ghooie sativus, Bun-ocklaght: carotte ny Frangish Veanagh, veih carōta ny Ladjyn Yeianagh, veih καρότον karōton ny Greagish, as y fockle shen çheet ass y fraue Ind-Oarpagh ker- ("cayrn"), er oyr y chummey cayrn eck) ny glassrey fraueagh, lesh y daah oranje-vuigh urree dy mennick, agh ta sorçhyn gorrym jiargey, jiargey, baney, as buighey ry-gheddyn. Ta co-yannoo brishlagh eck traa t'ee oor. She bun-fraue yn chooid yn-ee jeh'n charradje. T'ee ny sorçh lhiassit jeh'n charradje feie Daucus carota, as ee ny lus ghooie jeh'n Oarpey as jeh'n Aishey heear yiass.
Aundyr Tir na n-Og
She aundyr bleinoil Bretnagh er son lettyraght phaitçhyn eh aundyr Tir na n-Og (TnaO). V'eh currit er bun ayns 1976. Er dy 1987, ta tree aundyryn ayn: reih lioar Vaarle, reih lioar Vretnish eash vunscoill, as reih lioar Vretnish eash scoill ard. T'ad lowal farskeealaght as neufarskeealaght, as ta £1,000 ec yn aundyr. She Cyngor Llyfrau Cymru as CILIP ad barrantee ny h-aundyryn.
Ta ennym ny h-aundyryn rere Tír na nÓg, reeriaght neuheiltagh ayns feayn-skeealaght Yernagh.
Roald Amundsen
Roald Engelbregt Gravning Amundsen (16 July 1872 – m. 18 Mean Souree 1928), she ronseyder Norlynnagh er ny h-ardjyn poullagh v'eh. She dooinney ogheragh yn eash t'er enney myr Eash Feniaghtagh Ronsaghey Magh yn Antarctagh v'eh.
Va Amundsen ruggit ayns Borge, Østfold, Norlynn, as hoshee e choorse myr ronseyder poullagh myr chied chumraag er Turrys Belgagh dys yn Antarctagh lesh Adrien de Gerlache eddyr 1897 as 1899. Voish 1903 derrey 1906, stiur eh yn chied turrys ren troailtaghey yn Bollagh Heear Hwoaie er y scoadey Gjøa. Ayns 1909, hoshee Amundsen plannal roish turrys dys Ard y Jiass. Daag eh Norlynn ayns Mean Souree 1910 er y lhong Fram as ren eh roshtyn yn Antarctagh ayns Jerrey Geuree 1911. Chur eshyn as e choheshaght camp er bun ec Baie ny Muckyn Marrey as straih jeh stoyryn er y Chagliagh (t'er enney jiu myr Skelloo Rioee Ross) roish my ren ad goll magh er y vollagh dys y phoull ayns Jerrey Fouyir. Haink er y phossan, er ny stiurey ec Amundsen, ve ny chied deiney roshtyn Ard y Jiass er 14 Nollick 1911.
Amy Shiels
She ben-aghteyr fillym as çhellveeish Yernagh ee Amy Shiels (ruggit er 21 Toshiaght Arree 1991). Ta enney urree son e paartyn ayns ny scannaneyn Veronica Guerin, Slaughter, 'sy straih hellveeish Twin Peaks, as t'ee er ny chur e goo rish y ghamman-feeshan Final Fantasy XV
Bea leah
Va Shiels ruggit ayns 1991 ayns Divlyn, y shiaghtoo paitçhey ayns lught thie mooar. She ben vooinjerey t'ee lesh yn aghteyr Karl Shiels.
Coorse bea
Ren Shiels obbraghey ayns companaght y Gaiety Theatre, Divlyn, feie tree bleeaney as haink urree paartyn y gheddyn ayns straihyn çhellveeish Yernagh as Goaldagh. Haink e toshiaght ayns fillym mooar lesh paart 'sy fillym Veronica Guerin lesh Cate Blanchett 'syn ard-phaart. Chloie ee shiartanse dy phaartyn ayns filmyn lesh jantee fillym Americaanagh seyrey: ayns 2009 chloie ee 'sy fillym Slaughter, as ayns 2012 chloie ee 'sy fillym Citadel.
Voish 2012, hoshee ee cur e goo rish karacteyryn gammanyn-feeshan, goaill stiagh: Call of Duty: Black Ops III, Call of Duty 4: Modern Warfare, Final Fantasy XV, as Divinity: Dragon Commander. Ayns 2014, darree ee dys Los Angeles er son e coorse cloie y lhiassaghey.
Ayns 2015, v'ee reiht ve cloie ayns Twin Peaks: The Return.
Dave Philpotts
She aa-vluckaneyr Sostynagh eh David Ronald Philpotts (ruggit er 31 Mayrnt 1954).
Erysimum
She genus dy lossreeyn bleinoil eh Erysimum. Ta mysh 180 dooie ayn, goaill stiagh blaa boalley. Ny keayrtyn, t'ad cur y ghenus Cheiranthus 'sy ghenus shoh myrgeddin.
Jalloo-oaylleeaght
She lossreeyn beggey t'ayn. Ta kuse jeu gaase wheesh as 130km er yrjid. Ta gish nyn shassoo jeeragh oc son y chooid smoo. Ta duillagyn keylley gyn chass oc: ta duillagyn s'inshley linnagh dys noi-sleeanagh as lieh-fedjagagh lesh babbyn gour nyn drommey, as ta duillagyn s'ardjey linnagh. Ta crouwyn-blaaghey oc, as ta ny blaaghyn jiarg, buigh ny bane-jiarg, as daa-ghooghyssagh.
Lheiney-T
300px|thumb|Dooinney (er yn çheu hoshtal) as ben (er yn çheu yesh) ayns lheinaghyn-T. Ta'n lheiney-T ny lheiney ta ceaut dy choodaghey yn chooid smoo jeh colb sleih. Dy mennick, cha nel crammanyn ny coillaryn ec lheinaghyn-t, as ta mwannal cruinn as muinneelyn giare oc. Dy cliaghtagh, ta lheinaghyn-t jeant ass cadee ny frauaigyn polyester (ny mestey jeh'n daa jeu). Dy mennick ta lheinaghyn-T jesheenit lesh focklyn as/ny jallooyn, as t'ad ymmydit son soilsheenyn ny keayrtyn.
Blaa boalley
She lus bleinoil 'sy ghenus Erysimum eh blaa boalley, blaa Feill' Eoin ny lus yn voalley. T'eh dooghyssagh da'n Oarpey, agh t'eh cadjin er mooar-rheynnyn elley myr dooie currit stiagh. T'eh daa-vleeanagh ny sheer-vio, as ennoil myr lus jesheenagh.
Jalloo-oaylleeaght
Ta gish wheesh as 80cm echey, as duillagyn sleeanagh wheesh as 20cm er lhiurid. Ta dhossan blaaghey spaagagh echey. Ta seepallyn glassey-jiargey oc, as petyllyn runtit 2-3cm er lhiurid. Ta'n daah oc neuchinjagh, eddyr buigh, jiarg as gorrym-jiarg. T'ad tuittym as faagail fynneigyn liauyrey geayshteenagh.
Sligo Rovers F.C.
She club soccer keirdey Yernagh eh Sligo Rovers Football Club (Cumann Peile Ruagairí Shligigh). Ta'n fwirran cloie nyn gloiaghyn ayns Ard-Rheynn Straih Nerin. Ta'n club ny ventyr co-obbragh ayns shelloo phobble Shliggee.
Bluckan coshey Gaelgagh
right|thumb|Bluckaneyryn Gaelgagh ayns 2009 She spoyrt fwirranagh Yernagh eh bluckan coshey Gaeglagh (peil Ghaelach ny peil; Gaelic football). T'eh goll er cloie eddyr daa wirran lesh 15 bluckaneyryn er dagh çheu er faaie faiyragh kiare-chuilleigagh. She dean y ghamman na'n bluckan y vrebbal jeeragh stiagh ayns dean y chondaigys (3 poyntyn) ny harrish tesmad y dean (1 phoynt) ta 2.5 m harrish y thalloo.
Ta ny bluckaneyryn gymmyrkey yn bluckan liorish ymmyrkey, lhiemmey, brebbal, laue-phaartail as cass-dys-laue. 'Sy ghamman, t'ad lhiggey da horçh dy skenshyn: poyntyn as deanyn. T'ad bronney poyntyn tra ta'n bluckaneyr brebbal ny laue-phaartail yn bluckan tessen y tesmad, as eh soilshit liorish yrjaghey brattagh bane liorish fer reaghee. T'ad bronney dean tra ta'n bluckaneyr brebbal y bluckan fo'n tesmad stiagh 'sy voggyl, as eh soilshit liorish yrjaghey brattagh eayney. Ta dagh fwirran jeant seose jeh freilleyder dean, shey fendeilee, daa 'er meanagh, as shey soiagheryn.
She fer jeh kiare spoyrt ta stiurit ec Cumann Lúthchleas Gael ("Sheshaght Roortaghys Gaelgagh"), y çheshaght spoyrt smoo ayns Nerin. Myrane lesh yn immanaght as y chammag, ta bluckan coshey Gaelgagh coontit mastey ny spoyrtyn amateyragh. Ta'n bluckan coshey Gaelgagh cloiet ayns Nerin son y chooid smoo, agh ta unnidyn jeh'n Çheshaght ry-gheddyn 'sy Vretyn Vooar, 'syn Oarpey, ayns America Hwoaie, 'syn Affrick, 'syn Aishey as 'syn Austrail.
Ta kione-chloie Feniaghtys Bluckan Coshey Gaelgagh Ooilley-Nerin goll er cloie dagh blein ec Páirc an Chrócaigh, Divlyn as t'eh tayrn ny smoo na 80,000 deiney gys y chloie.
B
She yn nah lettyr jeh'n abbyrlhit Romanagh eh B (lettyr beg: b; beih yn ennym va currit er ayns abbyrlhit ny Gaelgey).
Shennaghys
T'ad gra dy daink y lettyr B jeh screeu caslys jeh cummey thie ayns jalloo-ocklyn Egyptagh ny yn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish.
'Sy Ghaelg hene, ta'n lettyr çheet magh ass yn abbyrlhit Baarleagh liorish obbyr John Phillips, Aspick Sodor as Vannin, as e lheid cairscreeu y yannoo son y Ghaelg ayns ny 1700yn.
Mysh 1600 RJC, va cummey linneydagh ec lettyr yn Abbyrlhit Feaneeckagh, "beth", as shen bun chummaghyn saa.
Coadyn co-earrooder
Ayns Unicode, ta A mooar ec U+0042 as a beg ec U+0062.
Ayns HTML as XML, ta A mooar ec "<tt>&#66;</tt>" as a beg ec "<tt>&#98;</tt>".
Lus y touree
She lus 'sy ghenus Matthiola eh lus y touree ny blaa yn 'Eaill Eoin (Matthiola incana). T'ad bleinoil ny daa-vleeanagh.
Jalloo-oaylleeaght
Ta duillagyn sleeanagh echey. Ta ny blaaghyn jannoo magh crouw-vlaaghey, as foddee ad ve bane, jiarg, ny bane-jiarg.
Wikimedia
She sheshaght ghiastyllagh neu-vondeishagh eh Wikimedia Foundation, Inc.. Ta'n kione-cherroo ec y çheshaght soit ayns San Francisco, California, ny Steatyn Unnaneysit. T'eh fo stiurey leighyn Florida raad va'n çheshaght currit er bun. T'eh stiurey shiartanse dy haleeyn wiki co-obbragh goaill stiagh Wikipedia, Wiktionary, Wikiquote, Wikibooks, Wikisource, Wikimedia Commons, Wikispecies, Wikinews, Wikiversity, Wikimedia Incubator as Meta-Wiki. Ta'n preeu-ynnyd-eggey echey, Wikipedia, rang-oardit mastey ny 10 preeu-ynnydyn-eggey er yn eddyr-voggyl rere earroo ny keayrtee.
Mario Bettinus
She fallsoonagh, maddaghteyr, as rollageyder Yeeseynagh Iddaalagh va Mario Bettinus (Mario Bettini; 6 Toshiaght Arree 1582 – 7 Sauin 1657). Va'n towl eaystagh Bettinus enmyssit ass liorish Giovanni Riccioli ayns 1651.
Yn Velg
Ta'n Belg, ny Reeriaght y Velg (Ollanish: Koninkrijk België, Frangish: Royaume de Belgique, Germaanish: Königreich Belgien) ny çheer 'syn Oarpey Heear. T'ee ny bun-oltey jeh'n Unnaneys Oarpagh as ta kione-cherroo yn unnaneys ny hoie aynjee, myrane lesh kione-cherrooyn sheshaghtyn eddyrashoonagh mooarey elley, goaill stiagh RCAH (NATO). Fo-note: Ta'n Velg ny h-oltey jeh, ny cochianglt rish, ram sheshaghtyn eddyrashoonagh, goaill stiagh ACCT, AfDB, AsDB, Possan ny h-Austrail, Benelux, BRE, CKeL, CO, CERN, CPOA, BOAL, BYO, EMU, ESA, UO, SVE, G-10, IAEA, IBRD, ICAO, QCE, ICRM, SLE, BLE, JBE, TELE, CAE, IFRCS, SVE, SOE, TAE, SVE (IMO), IMSO, Intelsat, Interpol, BOE, SEA, ISO, UÇE, MONUC (fakideryn), RCAH, JBÇ, PLÇ, RSA (fakider), RCTL, SMAK, SSCO, QVE, AU, UNCTAD, UNECE, UNESCO, UNHCR, UNIDO, UNMIK, UNMOGIP, UNRWA, UNTSO, UPU, BLAH (neu-ardjynagh), WEU, WHO, WIPO, WMO, WTrO, BZ. Ta'n Velg 30,528 kilometeryn kerrinagh (11,787 mi ker) er eaghtyr as ta 10.7 millioonyn dy chummaltee 'sy çheer.
Ta'n çheer goalscarrey harrish y joarey cultooragh eddyr yn Oarpey Ghermaanagh as Ladjynagh, as ta'n çheer ny balley da daa phreeu-phossan çhengoaylleeagh, ny Flandrynee as ny Frangisheyryn, Walloonee son y chooid smoo, myrane lesh possan beg dy Ghermaanisheyryn. T'ad y daa ard smoo 'sy Velg na'n ard Ollanish - yn Flandyryn - 'sy twoaie lesh 59% jeh sleih-earroo ny çheerey, as yn ard Frangish - yn Walloon - ayns jiass ny çheerey as lesh 31% jeh sleih-earroo ny çheerey. Ta Ard Preeuvaljagh ny Brussyl, daa-hengagh dy h-oikoil, ny h-ard Frangish son y chooid smoo as eh ny hoie çheusthie jeh'n Ard Flandrynagh. Ta 10% jeh sleih-earroo ny çheerey ayn. Ta possan beg dy Ghermaanisheyryn ry-gheddyn ayns shiar ny Walloon myrgeddin. Ta neuchaslid hengoaylleeagh y Velg as ny streeuyn cultooragh as politickagh ta bentyn reeish aahoilshit ayns shennaghys politickagh ny çheerey as ta corys cast dy reiltys aynjee.
Ta'n fockle 'Belg' çheet magh ass Gallia Belgica, queiggey Romanagh ayns shiar hwoaie Ghoal as y boayl shen cummaltit liorish ny Belgae, mestey Celtiee as Germaanagh. Dy shendeeagh, va'n Velg, y Çheer Injil as Lucsemburg er enney ain myr ny Çheeraghyn Injil, as ad coodaghey ard beggan ny smoo na'n ard Benelux jeh'n laa t'ain jiu. Veih jerrey ny Mean Eashyn derrey'n 17-oo eash, v'ee ny h-ynnyd raahagh son traght as cultoor. Veih'n 16-oo eash derrey irree magh y Velg ayns 1830, va shiartanse dy chaggaghyn eddyr cummaghtyn Oarpagh cosnit ayns ard y Velg, as er yn oyr shen hooar y çheer yn ennym "magher caggee ny h-Oarpey" — ambee va niartit liorish y daa Chaggey Dowanagh. Nar hooar y Velg e neuchrogheydys, ren ee commeeys 'sy Çhyndaa Çhynskylagh as, ec jerrey'n nuyoo eash jeig, va shiartanse dy choloinyn eck. Va'n nah lieh jeh'n 20-oo eash cowrit lesh irree streeuyn co-phobbylagh eddyr ny Flandrynee as ny Frangisheyryn as ad lhieenit marish anchaslidyn cultooragh er un çheu as aafilley tarmaynagh sprangagh ny Flandyryn as ny Walloon er y çheu elley. Er ny h-oyryn shen cha nel y Velg ny steat unnaneagh ny smoo, agh ny steat conastagh.
Reagheydys ny Steatyn Americaanagh
Ta Reagheydys ny Steatyn Americaanagh (Baarle: Organization of American States, Frangish: Organisation des États Américains, Portiugish: Organização dos Estados Americanos, Spaainish: Organización de los Estados Americanos) ny RSA, ny OAS as Baarle, ny OEA myr t'ayns ny çhengaghyn elley, ny reagheydys eddyr-ashoonagh, lesh y kione-cherroo echey ayns Washington, D.C. ayns ny Steatyn Unnaneysit. T'ad ny h-olteynyn ayn na ny 35 çheeraghyn seyrey ayns mooar-rheynn America.
Strooley (ard coonseilagh)
She ard coonseilagh ayns Nalbin ee Strooley (Sruighlea, Stirlin, Stirling).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Accrington Stanley F.C.
Ta Accrington Stanley F.C. ny chlub sockyr Sostynagh ta soit ayns Accrington, Lancashire. Va'n club bunnit 'sy vlein 1968.
Modern Family
She straih hellveeish sitcom Americaanagh eh Modern Family t'er ny chroo ec Christopher Lloyd as Steven Levitan son yn American Broadcasting Company. Hie eh er ny skeaylley magh feie 11 straih, voish 23 Mean Fouyir 2009 derrey 8 Averil 2020. Ta'n straih geiyrt er bea tree lughtyn thie ayns Los Angeles fo-valjagh, as ad kianglt ry-cheilley liorish yn ard-ayr Jay Pritchett.
Ren Christopher Lloyd as Steven Levitan smooinaghtyn er y straih tra v'ad rheynn skeeallyn eddyr oc bentyn rish nyn lughtyn thie noa-emshiragh hene. Ta possan fwirranagh ec Modern Family as t'eh kiarit ayns aght straih far-eanishagh as ny karacteyryn ginsh dy jeeragh rish y çhamraig ayns meeryn co-akinagh.
Va'n straih aa-noait son y 11d straih er 5 Toshiaght Arree 2019 as hie eh magh er 25 Mean Fouyir 2019. She ish va'n straih yerrinagh jeh'n straih. Hie yn episode jerrinagh magh er ny skealley er 8 Averil 2020.
Nantwich Town F.C.
Ta Nantwich Town Football Club chlub sockyr Sostynagh ta soit ayns Nantwich, Cheshire. Va'n club bunnit 'sy vlein 1884.
Jason Roberts (bluckaneyr)
She aa-vluckaneyr keirdey Sostynagh eh Jason Andre Davis Roberts (ruggit er 25 Jerrey Geuree 1978). She Stiureyder Lhiassee eh ec CONCACAF.
Pishyr
She sheel cruinn beg, ny fynneig, y phoanrey Pisum sativum y phishyr. Ta shiartanse dy phishyryn cummal ayns dagh fynneig. Ga dy vel y phishyr ny mess rere lus-oaylleeaght, t'ee coontit myr glassrey ayns coagyraght.
Ta P. sativum ny lus vleinoil, lesh çhymshal bea ta un vlein er tammylt. T'ee ny troar imbagh feayr t'aynjee ta lhiassit ayns ram ayrnyn y theihill; foddee pishyryn dy phlantal eddyr y gheurey dys y tourey leah, agh ta'n phlandal croghit er soiaghey. Ta'n phishyr eddyr 0.1 as 0.36 grammeyn er trimmid. Ta'n dooie ymmydit myr glassrey oor, riojit, ny stainnit, as t'ee lhiassit dys pishyryn çhirrymey, lheid as y phishyr skeilt dy ghientyn.
Roberto Martínez
She reireyder as aa-vluckaneyr keirdey Spaainagh eh Roberto Martínez Montoliu (ruggit er 13 Jerrey Souree 1973). She Martínez reireyder wirran ashoonagh y Velg.
Chloie Martínez myr meanagh fendeilagh as hoshee yn coorse echey ec Real Zaragoza, raad chossyn eh yn Copa del Rey. Cheau eh blein ec y chlub CF Balaguer, roish my ren eh fo-screeu son Wigan Athletic. Haink er dy ve coontit mastey possan beg dy Spaainee ec y chlub va enmyssit "ny tree amigos" as eh cloie marish Jesús Seba as Isidro Díaz, as ren eh cloie dy cadjin feie shey bleeaney, y lhing s'odjey echey ec un chlub. Car y lhing echey ayn, chossyn eh yn Football League Third Division as y Football League Trophy. Darree eh dys y wirran Albinagh Motherwell, eisht dys Walsall, roish my ren eh fo-screeu marish Swansea City ayns 2003. Haink er dy ve ny chaptan er y chlub as choonee eh da'n wirran ardjaghey dys League One y chosney ayns 2005. Darree eh dys Chester City ayns 2006, raad v'eh reiht myr captan reesht.
Ayns 2007, dirree eh as y vluckan coshey myr cloieder as haink er dy ve ny reireyder er Swansea City. Stiuree eh yn fwirran shen dys ardjaghey voish League One myr feniee. Lurg she, ren eh fo-screeu marish Wigan Athletic ayns 2009, raad choonee eh lesh y chlub injillaghey y haghney feie tree imbagh ass y cheilley. 'Sy chiarroo imbagh echey va Wigan injillit agh chossyn ad yn FA Cup ayns 2013 da'n chied cheayrt rieau ayns shennaghys y chlub. Ec jerrey yn imbee shen, haink er dy ve ny reireyder er Everton. Ayns Boaldyn 2016, va'n bayr myr reireyder currit da as haink er dy ve ny ard-reireyder er y Velg er 3 Luanistyn 2016. Stiuree Martínez ad dys y trass ynnyd ec Cappan FIFA y Theihill, 2018, yn ynnyd share oc 'sy chohirrey shen.
Siligo
right|thumb|Reayrt er Siligo She commyoon 'sy Tardeen, yn Iddaal, eh Siligo.
Lieenvluckan
right|thumb|[[Fwirran lieenvluckan ashoonagh Malawi|Malawi (ayns jiarg) cloie noi Fiji (ayns gorrym) ec Cloiaghyn y Cho-unnaneys, 2006]] She gamman bluckan eh lieenvluckan. T'eh goll er cloie er cooyrt liorish daa wirran as shiaght cloiederyn er dagh fwirran. S'goan eh mastey spoyrtyn er-yn-oyr dy row eh crooit son mraane dy liehlagh. Ta'n spoyrt cloiet er cooyrtyn lieenvluckan sthie ny mooie. Ta'n lieenvluckan er ny chloie ayns ashoonyn y Cho-unnaneys er lheh.
Va'n lieenvluckan bunnit ayns Sostyn car y 19oo eash jeianagh. Ec y toshiaght, v'eh currit sheese myr 'bluckan bascaidagh ny mraane' agh haink eh magh myr spoyrt er lheh kyndagh rish e chaghlaaghyn reill. Ta'n lieenvluckan anchasley rish e huyr-spoyrt bluckan bascaidagh mraane dynagh rish y lhiettrimys t'ayn er jibrey, er bounsal, as er roie tra'n cloieder ayns shelloo yn vluckan. Chammah's shen, ta'n lieenvluckan enmyssey caghlaaghyn ynnyd ny cloiederyn, as t'eh sarey da ny cloiederyn c'raad er y choooyrt t'ad lowit cloie. Myr eiyrtys, ta'n lieenvluckan cur ny smoo trimmid er shaghaghyn as er ynnyd y chloieder na ta'n bluckan bascaidagh as s'loo ta'n coventyn fishigoil.
Garret FitzGerald
She politickeyr as Toshiagh ("Taoiseach") Phobblaght Nerin va Garret FitzGerald (Gearóid Mac Gearailt; 9 Toshiaght Arree 1926 — 19 Boaldyn 2011). Va FitzGerald reiht da Seanad Éireann ("Shannad Nerin") 'sy vlein 1965 as lurg shen v'eh reiht da Dáil Éireann myr TD jeh Fine Gael 'sy vlein 1969. Dobbyr eh myr Shirveishagh Cooishyn Joarree veih 1973 derrey 1977. By 'er toshee eh er Fine Gael veih 1977 as 1987, as car y lhing shen va daa hiarrym echey myr Taoiseach veih Jerrey Souree 1981 derrey Toshiaght Arree 1982 as reesht veih Nollick 1982 derrey Mayrnt 1987.
Lieenvluckan
Hie yn gamman er ny lhiassaghey ayns Sostyn ayns ny 1980yn voish cummaghyn leah y vluckan bascaidagh. Roish 1960, va ny reillyn cloie eddyr-ashoonagh stundayrtit as va International Federation of Netball and Women's Basketball ("Conastey Eddyr-ashoonagh y Lieenvluckan as Bluckan Bascaidagh ny Mraane"), va aa-enmyssit myr World Netball ny s'anmey, currit er bun. Ta World Netball goaill stiagh ny smoo na 70 fwirranyn ashoonagh er ny reaghey ayns queig ardjyn dowanagh.
Garret FitzGerald
By vac lesh Desmond FitzGerald, y chied Hirveishagh Cooishyn Mooie jeh'n steat Yernagh noa-ghient lurg seyrsnys veih'n Reeriaght Unnaneysit, eh. By Eaghtyrane er Undinys ny Cooishyn Eddyr-ashoonagh as Oarpagh eh tra hooar eh baase. Dy mennick ren eh screeu colooyn politickagh as tarmaynagh ayns The Irish Times as ny keayrtyn v'eh ry-akin er claareeyn çhellveeish lheid as Tonight with Vincent Browne.
Queiggaghyn tradishoonagh y Vritaan
right|thumb|300px|Queiggaghyn tradishoonagh (broioù) y Vritaan as ny queiggeenyn (broioùgoù) ayndaue. Ta'n Vritaan goll er rheynn magh ayns ram sorçhyn dy aarheynnyn. 'Sy Vritaan ta daa horçh jeh bro (Britaanish son "thalloo", "çheer") ayn:
Topeka, Kansas
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 159.21 km² er eaghtyr, 155.84 km² jeh ayns thalloo as 3.37 km² jeh ayns ushtey.
Bremen (steat)
She Caayr Heyr as Hanseatagh Bremen (Freie Hansestadt Bremen, ) y steat sloo mastey ny 16 steatyn 'sy Ghermaan. Ta'n ennym Land Bremen, ny "Steat Bremen", currit er y steat ny keayrtyn ayns coheksyn oikoil ennagh.
Gary Teale
She bluckaneyr as greinneyder soccer keirdey Albinagh eh Gary Stewart Teale (ruggit er 21 Jerrey Souree 1978).
Lheiney
right|thumb|Lheiney deiney jiarg er mannakeen Ta lheiney çheet er sorçh dy gharmad eaddee da'n chorp s'yrjey. Dy cadjin ta coillar, muinneelyn lesh fentyn mhuinneel, as foshley pontreilagh lesh crammanyn ry-akin er lheiney. Ta'n fockle hene "lheiney" çheet ass lieen, sorçh d'eaddee ta ymmydit ry hoi jannoo lheinaghyn, as "lieen" çheet ass y fockle Ladjynagh "linum" as y fockle Greagish "linon".
Cappan FIFA y Theihll, 2010
Va Cappan FIFA y Theihll 2010 ny hournamint soccer ren goaill toshiaght 'syn Affrick Yiass car sourey ny bleeaney 2010, veih 11 Mean Souree derrey 11 Jerrey Souree. Ren 32 'wirran eddyrashoonagh cloie 'sy tournamint. Va'n tournamint shoh ny chied hournamint dy ve cloit ayns ashoon Affrickagh.
Bluckan etloge
right|thumb|Fwirranyn ashoonagh yn Algear as y Çhapaan cloie ec Cloiaghyn Olympagh y Touree, 2012 She spoyrt fwirranagh eh bluckan etloge raad ta daa wirran ta jeant seose jeh shey cloiederyn er dagh fwirran scarrit voish y cheilley liorish lieen. Ta dagh fwirran jannoo y chooid share poyntyn y scoaral liorish gruntey yn vluckan ayns cooyrt y wirran condaigagh fo reillyn reaghit. T'eh er ny ve ny ayrn jeh claare oikoil Chloiaghyn Olympagh y Touree voish Tokyo 1964. Va bluckan etloge traie lhiggit stiagh 'sy chlaare ayns Atlanta ayns 1996.
Marlon King
Ta Marlon King (ruggit er 26 Averil 1980) ny aa-vluckaneyr keirdey Jamaicagh-Sostynagh.
Liam Cosgrave
By Hoshiagh, ny Taoiseach myr t'eh enmyssit ayns Yernish, Phobblaght Nerin, eh Liam Cosgrave (Liam Mac Cosgair; v'er ny ruggey er 13 Averil 1920 - 2017). By Hoshiagh eh eddyr ny bleeantyn 1973 as 1977. Hie eh stiagh 'sy pholitickaght 'sy vlein 1943 as chossyn eh yn soiag echey derrey dirree eh magh ass yn oik 'sy vlein 1981. Roish haink er dy ve ny Hoshiagh by Hirveishagh Chooishyn Mooie eh.
Somerset
She coontae jesh-chliaghtagh as neuvoirvaljagh ayns Sostyn Heear Yiass eh Somerset. T'eh çhemmit liorish Bristol as Gloucestershire da'n çhiar hwoaie, Wiltshire da'n çhiar, Dorset da'n çhiar yiass, as Devon da'n çheear yiass.
Ta shiaght lughtyn-reilley jeig 'sy choontae jesh-chliaghtagh: Somerset Yiass, Taunton Deane, Somerset Heear, Sedgemoor, Mendip, Bath as Somerset Hiar Hwoaie (Unnaneagh), Somerset Hwoaie (Unnaneagh). Ta Somerset Hwoaie, as Bath as Somerset Hiar Hwoaie, nyn lughtyn-reilley unnaneagh nagh vel fo stiuredys y choonceil choontae.
Brendan Meyer
She aghteyr Canadagh eh Brendan Meyer (ruggit er 2 Jerrey Fouyir 1994). Ta enney share er er son e phaartyn myr Adam Young ayns Mr. Young as Nelson Ort 'sy chlaare çhellveeish Dinosapien. Ayns 2016, chloie eh 'sy straih Netflix The OA. Ta enney er chammah er son e chloie myr Eric/Dunbar Rakes 'sy straih voggylagh T@gged.
Caayr Oklahoma, Oklahoma
She Caayr Oklahoma y preeu-valley as y chaayr smoo ayns Oklahoma. Va 638,367 cummaltee 'sy valley rere coontey-pobble ny bleeaney 2010. She Mick Cornett meoir y chaayr. Va'n chaayr bunnit 'sy vlein 1889.
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 1,608.8 km² er eaghtyr, 1,572 km² jeh ayns thalloo as 36.7 km² jeh ayns ushtey.
Jaggad
thumb|right|Fer ta ceau jaggad erskyn [[gansee as lheiney.]] Ta jaggad (ny jaddag ny beggon ny keayrtyn) çheet er sorçh dy gharmad da'n chorp s'yrjey. Ta muinneelyn ec jaggadyn as dy sampleyragh t'ee sheeney gys ny lheshyn ny gys y vouin. Ta'n jaggad cosoylagh rish cooatyn agh dy cadjin t'ee ny s'eddrymey as ny s'girrey na cooatyn. Ta jaggadyn ennagh ceaut myr peeshyn fassanagh, as fer elley ceaut myr eaddeeyn-coadee. Ta'n fockle çheet magh ass jaquette ny Frangish as y fockle shen çheet er cooat moghree da fir ny jaggad dy goll rish cullee eaddee da mraane.
Billey cannial
She billey ny crouw erbee 'sy ghenus ghenus sheer-ghlass Cinnamomum eh billey cannial. Ta mysh 300 jeu ayn, as t'ad dooghyssagh da ardjyn grianchryssagh er fud ny cruinney. Ta ooillyn jeih-hoaral 'sy roost as duillagyn oc. T'ad jannoo cannial ass roost sthie kuse dy ghooieyn. Ta dooieyn ennoil elley goaill stiagh C. tamala, bun y spios malabathrum, as C. camphora, bun camphor.
Rere prowaltys, t'ad diploidagh as ta 24 kroymasoomyn oc.
Unnish
She enmys ta ymmydit ry hoi ram lossreeyn 'sy ghenus Allium ee unnish. T'ad er enney fo'n ennym cadjin "unnish", agh gyn kiartaghey, ta'n ennym çheet er Allium cepa. Ta Allium cepa er enney ain myr yn "unnish gharagh" ny yn "unnish chruinnag". T'ee lhiassit fo'n thalloo ec y luss myr tilgey pontreilagh ta ymmydit ry hoi stoyral vee, agh cha nel ee ny moyl.
Ta allium cepa er enney ayns eirinys ny lomarcan, agh ta dooieyn feie mooinjeragh ry-gheddyn 'syn Aishey Veanagh. T'ad ny dooieyn s'niessey rere mooinjerys ayn na Allium vavilovii (Popov & Vved.) as Allium asarense (R.M. Fritsch & Matin) veih'n Eeraane. Agh ta Zohary as Hopf cur raue ayn dy vel "ouryssyn ayn foddee nagh vel ny çhaglymyn vavilovii va prowit çheet er stoo feie jeelys, agh er tayrn-sthoo feie jeh'n troar."
Las Vegas
Las Vegas (Spaainish son "Ny Lheeantyn"), ny Vegas dy mennick, she yn chaayr smoo ayns Nevada t'eh myrane lesh preeu-valley Clark County. Ta enney mie er y chaayr er son y charrooagh, y çhappal, y vee meein, yn eunysseyrys as y theihill oie t'ayn.
Ten Canoes
She fillym eh Ten Canoes (Jeih Finneigyn), as eshyn mie er enney myr kied fillym lane jeant ayns çhengey ghooghyssagh ny h-Austrail (abbyrtyn Yolŋu Matha). Hie eh er stiurey ec Rolf de Heer as Peter Djigirr, as by Crusoe Kurddal eh yn ard-chloieder. Haink yn ennym ass coloayrtyssyn eddyr de Heer as David Gulpilil mychione caslys-soilshey jeh jeih finneigee puntal tessen y Churragh Arafura. Hie y chaslys-soilshey er nyannoo ec yn antrapoayllee Donald Thomson ayns 1936.
Giare-choontey
Ta'n fillym soit 'sy Çheer Arnhem, 'syn eash roish daink ny sleih baney. Ta'n 'er caggee Dayindi (Jamie Gulpilil) shelg oohyn guiy lesh nuy fir elley. Ta sooill echey er ben saa e vraar shinney. Myr shen, ta'n braar echey ginsh skeeal da er ny shennayraghyn oc, foddey er-dy-henney, as fer elley as sooill echey er trass ven e vraar.
'Sy skeeal shen, ta tree mraane ec Ridjimiraril (Crusoe Kurrdal), as ta sooill ec y vraar er y trass. Laa ennagh, ta fer joarree cur lesh shilley er y chlein, agh cha nel ad dy hreishteil. Tammylt ny yei shen, ta nah ven Ridjimiraril skellal roish. Ta Ridjimiraril credjal dy ren y fer joarree geid ee, as laa ennagh, t'ad fakin y fer joarree reesht. Ta Ridjimiraril goll dy loayrt rish, agh ta corree çheet er as t'eh cur shleiy ny hrooid. Agh cha nee y fer joarree cheddin t'ayn, agh fer elley jeh'n chlein. Dys lhiettal caggey, ta'n leigh shassoo er oardagh cooilleeney, raad ta'n clein elley ceau shleiyghyn er Ridjimiraril as carrey jeh derrey ghoys fer jeu lhott. Ta Ridjimiraril goll er lhottey, agh t'eh tannaghtyn bio rish tammylt as roshtyn y camp. Erreish da geddyn baase, tra t'ad jannoo shirveishyn ny merriu, ta'n nah ven çheet erash. She clein joarree elley gheid ee, as chochionnee ee foddey ersooyl, as ga dy scap ee, v'eh urree shooyl tessen y çheer rish imbagh dy roshtyn thie. Nish ta'n braar saa, Yeeralparil, goll dy vio lesh mraane e vraar marroo, rere cliaghtey y chlein; agh t'eh er goaill kiarail jeh'n tree jeh, cha nel y ven saa ynrican, as shen cooish elley na ny v'eh yeearree.
Ta'n skeeal mooie, bentyn rish Dayindi, doo as bane, agh ta skeeal ny shennayraghyn lane daahit. T'ad loayrt abbyrtyn Yolŋu Matha, lesh fo-heidylyn, as ta'n insheyder loayrt Baarle.
Cloiederyn as skimmee
Ta Crusoe Kurddal ass Maningrida as ta Gunwinggu echey. Ta ny cloiederyn elley ass Ramingining as t'ad loayrt abbyryn 'sy phossan Yolŋu Matha.
Yn Phroosh
She reeriaght Ghermaanagh as y bun eck ayns Diucaght y Proosh as Marg-eearlaght Brandenburg va'n Phroosh (Preußen; Borussia, Prutenia; Prūsija; Prūsija; Prusy; Shenn Phrooshish: Prūsa; ; Пруссия, Prussija). Er feie ny keead-bleeantyn ren reeaghyn ass Reeraghtys Hohenzollern stiurey yn Phroosh. Ren ad mooadaghey yn steat liorish y çheshaght chaggee feer-reaghit ec y steat. Ren y Phroosh cur cummey er shennaghys y Ghermaan as y preeu-valley eck ayns Berleen lurg y vlein 1451. Roish y vlein 1871 haink er ram steatyn beggey dy ve conastit as kianglt rish y Phroosh, obbraghey ren cur er bun Impiraght y Ghermaan. 'Sy vlein 1918 dirree y lught reeoil magh ass oik as chaill y lught ooasle y chooid smoo jeh ny pooraghyn politickagh oc. Haink jerrey lesh y Phroosh 'sy vlein 1932 dy breeoil, as haink jerrey lhee dy h-oikoil 'sy vlein 1947.
Ten Canoes
Skimmee
Shoh cloiederyn s'ardjey yn 'illym.
Aundyryn
Ayns Mee Houney 2006, reih ad Ten Canoes myr skeeal oikoil ny h-Austrail 'sy rheynn Fillym Çhengey Joarree Share da ny Academy Awards ayns 2007.
Ren de Heer jiooldey yn eie dy vel eh ny stiureyder bane jannoo skeeal bun-dooghyssagh: "Ta sleih gra, c'red ta fo ny stiureyder bane jannoo skeeal bun-dooghyssagh? T'ad ginsh y skeeal son y chooid smoo, as ta mee my haase daue shen y yannoo."
Ruth Negga
She ben-aghteyr Eetoipagh-Yernagh ee Ruth Negga (ruggit er 7 Jerrey Geuree 1981 ). Ta enney urree son e paartyn 'sy straih hellveeish Preacher liorish AMC as 'sy fillym Loving. Er son e cloie myr Mildred Loving 'sy fillym Loving, hooar Negga shiartanse d'enmyssaghtyn mooarey, goaill stiagh fir ass Aundyryn Academy, BAFTA, as Aundyryn Golden Globe, as chossyn ee aundys er son y Ven-aghteyr Share ec Aundyryn IFTA. Ayns 2022, ren Negga e toshiaght er Broadway ayns gientyn Macbeth liorish Shakespeare myr Lady Macbeth, as hooar ee enmyssaght son Aundyr Tony son y Chloie Share liorish Ben-aghteyr Toshee ayns Cloie.
Ta Negga er ny chloie chammah ayns ny filmyn Capital Letters (2004) (va skeaylt magh myr Trafficked ayns çheeraghyn ennagh), Isolation (2005), Breakfast on Pluto (2005), World War Z (2013), Warcraft (2016), as Passing (2021). Ta shaleeyn çhellveeish elley goaill stiagh y vyn-straih Criminal Justice liorish y BBC, Love/Hate liorish RTÉ, Misfits liorish E4, as Marvel's Agents of S.H.I.E.L.D. liorish ABC.
Victoria Justice
She ben-aghteyr as arraneyder Americaanagh ee Victoria Dawn Justice (ruggit er 19 Toshiaght Arree 1993). T'ee er ny gheddyn shairtanse d'accolaidyn, goaill stiagh daa Aundyr Young Artist as enmyssaghtyn son tree Aundyr Imagen, Aundyr NAACP Image, as tree aundyr Kids' Choice.
Ren Justice cloie da'n chied cheayrt marish tuarystal cuirreydagh er y straih drama aittys Gilmore Girls (2003), as haink enney urree er Nickelodeon, cloie Lola Martinez er y straih drama aittys Zoey 101 (2005–2008), Tori Vega er y sitcom jeigeyr Victorious (2010–2013), as Jordan Sands 'sy scannane atçhim aittys The Boy Who Cried Werewolf (2010). Lurg shen, ren ee cloie 'sy scannane aittys romansagh The First Time (2012), y scannane jeigeyr Fun Size (2012), y scannane drama aittys Naomi and Ely's No Kiss List (2015), y scannane aittys jeigeyr The Outcasts (2017), y scannane romansagh Trust (2021), y scannane aittys Afterlife of the Party (2021), as y scannane aittys romansagh A Perfect Pairing (2022). Chammah's shen, ren ee cloie yn paart toshee myr Lindy Sampson 'sy straih hellveeish creaueagh Eye Candy (2015) liorish MTV.
'Sy chiaull, ta Justice er ny recortyssey shiartanse d'arraneyn son cassanyn-sheean da ny shalleeyn aghteyrys eck, goaill stiagh Victorious as yn obbyr chiaullee lesh Nickelodeon Spectacular! (2009). Va'n chied hingyl eck, "Gold", skeaylt magh ayns 2013. Hie ee er hiatys feie shiaght bleeaney voish y chiaull, agh haink ee er-ash lesh yn arrane "Treat Myself" va skeaylt magh ayns Nollick 2020.
Landry Bender
She ben-aghteyr Americaanagh ee Landry Bender (ruggit er 3 Luanistyn 2000). Ta enney urree er son e paartyn myr Cleo Bernstein 'sy straih Crash & Bernstein liorish Disney XD, as myr Blithe Pedulla 'sy fillym The Sitter ayns 2011. Chloie Bender fer jeh ny paartyn toshee, Cyd, 'sy sitcom Best Friends Whenever liorish y Disney Channel ayns 2015 as 2016. Voish 2017 derrey 2020, chloie ee Rocki 'sy sitcom Fuller House liorish Netflix.
Bea leah
Va Bender ruggit ayns Chicago, Illinois. She 'neen lesh y scaalheaneyder spoyrt Trey Bender t'ee. Darree ee dys Phoenix, Arizona, tra v'ee daa vleeaney d'eash. Hoshee ee goll dys brastylyn cloie ec Desert Stages Theatre roish my ren ee roshtyn queig bleeaney d'eash. Hie ee dys, as dirree ee ass, y scoill Oak Park Independent School.
Yn Vretyn Vooar
200px|right|thumb|Jalloo far-rollageagh er y Vretyn Vooar, goit ec [[NASA er 6 Averil 2002.]] She ellan ayns sheear hwoaie ny h-Oarpey ee yn Vretyn Vooar ny Çheer ny Goal. T'ee ny nuyoo ellan smoo er y theihll as yn ellan smoo 'syn Oarpey. Ta mychione 60 millioonyn dy leih cummal er yn ellan, as rere shen, t'ee ny trass ellan smoo er y theihll rere earroo yn phobble. Ta ny smoo na 1,000 ellanyn beggey elley cruinnlaghey yn Vretyn Vooar. Ta ellan Nerin ny lhie da'n sheear, as ta'n Rank, çheer er mooarheer ny h-Oarpey, ny lhie da'n jiass. T'ee cruinnit liorish y Cheayn Sheear da'n sheear hwoaie as da'n twoaie, liorish Mooir Hostyn da'n shiar, liorish Mooir yn Eeaght da'n jiass, liorish y Vooir Cheltiagh as Mooir Vretyn da'n sheear yiass, as liorish Mooir Vannin da'n sheear. Dy politickagh, ta'n ellan ny ayrn smoo jeh'n Reeriaght Unnaneysit as ta tree co-heeraghyn soit urree: Nalbin 'sy twoaie, Bretyn 'sy neear, as ta Sostyn jannoo seose y chooid smoo elley.
Giat (entreilys)
right|thumb|Giat beg dys lheeannee thumb|Giat ass [[Bucharest, y Romaan]] Ta giat çheet er poynt goll stiagh ny magh ass boayl ta cruinnit liorish boallaghyn, cleighee, ny faalyn. Ta'n fockle çheet as ġeat y Çhenn-Vaarle. Ren smooinaght yn ockle çheet er y vaarney 'sy voalley ny 'sy chleigh dy bunneydagh, ny er y vagher ny er y raad va goll dys ny trooid y vaarney as chan er y chreagh fendeilagh. Foddee giatyn stiurey çheet stiagh ny magh deiney ny beiyn, ny foddee ad ve jesheenagh ny lomarcan.
Foddee giat goaill stiagh pinn chlickee ta yrjit ny injillit, ny broojit ny tayrnit son foshley ny dooney yn yiat. Dy mennick, ta glish ymmydit orroo son shickyrys smoo. Foddee giatyn mooarey ve ymmydit ayns thie mooar, lheid as cashtal ny balley niartit.
Anne Hathaway
She ben-aghteyr Americaanagh ee Anne Jacqueline Hathaway (ruggit er 12 Sauin 1982). Ta enney mie urree as t'ee er chosney ram aundyryn as accolaidyn, goaill stiagh un Aundyr Academy, un Aundyr Golden Globe, as un Aundyr Primetime Emmy, as v'ee coontit mastey ny h-aghteyryn bwoirrin smoo eeckit ayns 2015.
Dirree Hathaway magh ass Ard-scoill Millburn ayns New Jersey raad ren ee cloie ayns shiartanse dy chloiaghyn. Myr jeigeyr, v'ee reiht son cloie 'sy straih hellveeish Get Real (1999–2000) as haink e chied ard-phaart 'sy scannane aittys The Princess Diaries (2001) liorish Disney. Erreish j'ee paartyn y chloie ayns straih scannaneyn lught thie neu-rahoil, ren Hathaway arraghey dys paartyn aasit lesh ny dramaghyn Havoc as Brokeback Mountain ayns 2005. She yn drama aittys The Devil Wears Prada (2006) va'n rah hraghtee smoo v'eck ec y traa shen. Ren ee cloie cleaynagh aa-slaanit lesh çhingys aignagh 'sy drama Rachel Getting Married (2008) raad hooar ee enmyssaght son Aundyr Academy son yn Aghteyr Bwoirrin Share.
Hie Hathaway er oaie cloie 'sy scannaneyn romansagh Bride Wars (2009), Valentine's Day (2010), as Love & Other Drugs (2010), as y scannane fansee Alice in Wonderland (2010). Ayns 2012, ren ee cloie Selina Kyle / Catwoman 'sy scannane The Dark Knight Rises. 'Sy vlein cheddin, ren ee cloie Fantine, streebagh er raad y vaaish liorish çhingys y cleeau, 'sy drama romansagh kiaullee Les Misérables, raad ren ee cosney Aundyr Academy son yn Aghteyr Bwoirrin Co-hassooagh Share. Lurg shen, ren ee cloie sheanseyr 'sy scannane far-skeealaght sheanse Interstellar (2014), shellooder colught fassan er-linney 'sy scannane aittys The Intern (2015), ben-chloieder voyrnagh 'sy scannane roosteyrys Ocean's 8 (2018), kialgeyr 'sy scannane aittys The Hustle (2019), as Rebekah Neumann 'sy vyn-straih WeCrashed (2022).
Chammah as e paartyn 'sy scannaneaght, ta Hathaway er chosney Aundyr Primetime Emmy son e paart goo 'sy sitcom The Simpsons, er ghoaill arraneyn son kiaull scannane, er chloie er yn ardan, as er chuirrey cruinnaghtyn.
Tomás de Bhaldraithe
She ard-scoillar ennoil y Yernish va Tomás de Bhaldraithe (14 Nollick 1916 — 24 Averil 1996). V'eh ruggit ayns Limmeragh agh ren e vooinjer scughey gys Divlyn tra v'eh queig bleeaney jeig d'eash. By eh Thomas MacDonagh Waldron yn ennym bashtee er as yn ennym shen reiht myr cooinaghtyn yn irreyder magh Thomas MacDonagh.
Ta ennym mooar er er son yn 'ockleyr Baarle-Yernish, fockleyr ta foast coontit myr fer jeh ny claghyn meeilley smoo ayns plannal, ayns lhiasaghey as ayns stundayrtaghey yn Yernish. Va bree vooar ec yn 'ockleyr shoh er y sorçh Yernish ta ynseyderyn y çhengey cliaghtaghey. Hooar eh pohlldal veih Éamon de Valera da'n pholasee echey ayns lieh y chiart-lettraghey, as myr shen, dirree lesh bwoailley mooar y woailley noi'n çhenn-lettraghey.
Breeçhyn cuttagh
thumb|right|Fer ta ceau breeçhyn cuttagh traie. Ta breeçhyn cuttagh çheet er garmad ta ceaut ec fir as mraane erskyn yn ard pelvishagh, ta goll mygeayrt y vouin, as ta coodaghey ny cassyn eaghtyragh, as ta goll dys ny glioonyn. T'ad ceaut myr garmad mooie ny myr fo-gharmad, as dy mennick t'ad ceaut er son ny souyrid oc.
The Princess and the Frog
She scannane aittys romansagh fansee kiaullee bioghit Americaanagh voish y vlein 2009 eh The Princess and the Frog. Va'n scannane gientit liorish Walt Disney Animation Studios as skeayllit magh liorish Walt Disney Pictures. Y 49oo ard-scannane bioghit Disney, t'eh bunnit dy anhickyr er y noaskeeal The Frog Princess (2002) liorish E. D. Baker, ta bunnit eh hene er y skeeal çheerey Germaanagh "The Frog Prince" myr va çhaglit ec ny Braaraghyn Grimm. Va'n scannane stiurit ec John Musker as Ron Clements as gientit ec Peter Del Vecho voish scaa-chloie ren Musker as Clements s creeu marish Rob Edwards. Ren ny stiureyderyn screeu yn skeeal marish Greg Erb as Jason Oremland chammah.
John Ball (bluckaneyr ruggit 1925)
She bluckaneyr soccer Sostynagh va John Ball (13 Mayrnt 1925 – 16 Jerrey Souree 1998). Chloie eh myr fendeilagh marish Manchester United as Bolton Wanderers car ny 1940yn jeianagh as ny 1950yn.
Lauren Taylor (ben-aghteyr)
She ben-aghteyr as arraneyder Americaanagh ee Lauren Alexandra Taylor (ruggit er 16 Mean Souree 1998). Ta enney share urree son e paart myr Shelby, fer jeh ny karacteyryn toshee 'sy straih aittys Best Friends Whenever (2015-2016) liorish y Disney Channel. Roish shen, chloie Taylor paart y characteyr Harper, y çhuyr shinney lesh Richie 'sy straih Netflix Richie Rich ayns 2015.
John Ball (bluckaneyr ruggit 1925)
Va Ball ruggit ayns Ince-in-Makerfield, Lancashire, as hoshee yn coorse soccer echey lesh Wigan Athletic car y Nah Chaggey Dowanagh. Car y chaggey, ga dy row ram cloiederyn ayns ny forsaghyn armit, adsyn va foast cloie lesh nyn glubyn, ren ad cloie myr yeiyn lesh clubyn elley chammah. Chammah's ve cloie lesh Wigan, ren Ball cloie myr yei lesh Gravesend.
Lauren Taylor (ben-aghteyr)
Bea as coorse bea
Va Taylor ruggit ayns Littleton, Colorado, as v'ee troggit ayns San Diego, California.
John Ball (bluckaneyr ruggit 1925)
Ayns Toshiaght Arree 1948, va Ball fo-screeuit liorish Manchester United er feeu er £2,000. Chloie eh da'n chied cheayrt lhieu daa vee ny s'anmey tra chaill ad y gamman 2–0 noi Everton er 10 Averil 1948. Harrish beggan ny smoo na daa vlein lesh United, cha row Ball ny hosheyder dy mennick 'sy chied wirran, as eh cloie myr cloieder ynnyd son Johnny Carey myr fendeilagh yesh, as cha chloie eh agh 23 keayrt lesh y chlub roish my row eh eeckit da Bolton Wanderers ayns Mean Fouyir 1950.
Lauren Taylor (ben-aghteyr)
Bea as coorse bea
Tra v'ee kiare bleeaney jeig d'eash, ren ee foshley myr arraneyder da Wilson Phillips; chammah as shen, ren ee foshley da Michael Bolton, Vanessa Williams, as Debbie Gibson. T'ee cloie as goaill arraneyn dy mennick ec House of Blues San Diego as House of Blues Sunset, as she ish va fer ny cloiaghyn foshlee ec yn eailley San Diego County Fair ayns Del Mar ayns 2015.
John Ball (bluckaneyr ruggit 1925)
Hie Ball er ny vlaaghey ec Bolton, raad chloie eh ayns 200 gammanyn leeg son ny Trotters. Hie yn coorse echey lesh Bolton tessen hoght imbee, voish 1950 derrey dirree eh magh as y chloie ayns 1958. Chloie eh 'sy 'Matthews Final' ayns 1953. Ayns 1960, va Ball pointit myr reireyder er e chied chlub, Wigan Athletic. Hannee eh 'syn ynnyd shen feie tree bleeaney roish my dirree eh ass y vluckan coshey. Eisht, chur eh ventyr jesheenee er bun. Ny s'anmey, darree eh magh dys yn Austrail dy veaghey, raad hooar eh baase ayns Jerrey Souree 1998 as eh 73 bleeaney d'eash.
Lauren Taylor (ben-aghteyr)
Bea as coorse bea
Ta daa vraar lannoonagh ec Taylor. Ayns 2016, v'ee beaghey lesh e moir as e braaraghyn ayns Jiass California.
Diora Baird
She ben-aghteyr as craishteyder Americaanagh ee Diora Lynn Baird (ruggit er 6 Averil 1983). Ga dy ren ee craishtey er son Guess?, ta enney share urree son e paartyn ayns ny scannaneyn Wedding Crashers (2005), Accepted (2006), The Texas Chainsaw Massacre: The Beginning (2006), Young People Fucking (2007), My Best Friend's Girl (2008), Stan Helsing (2009), as Transit (2012).
Pumaish
She çhengey Tibetagh-Burmagh ee Pumaish (Pumaish: पुमा Pumā). T'ee goll er loayrt ayns Nepaal.
Antonio Valencia
She aa-vluckaneyr Ecuadoragh eh Luis Antonio Valencia Mosquera, ta share er enney myr Antonio Valencia (ruggit er 4 Luanistyn 1985). Chloie eh, er y chooid smoo, er y çheu yesh harrish e choorse, myr boayneyder ec y toshiaght roish y lhiassaghey echey myr fendeilagh.
Lheiney polo
right|thumb|Sampleyr jeh lheiney polo er n'yannoo ec [[Lacoste.]] She sorçh dy T-lheiney eh lheiney polo. Ta coillar er lheinaghyn polo myrane lesh ghaa ny tree crammanyn as, ny keayrtyn, poggaid er y çheu hoshee. Ta lheinaghyn polo jeant seose ass eaddagh sniemmit lheid as cadee piqué, ny ny s'anvenkey, ass sheeidey, ollan keyrragh Austrailagh, ny frauaigyn taahit.
Ludish
She nane jeh ny çhengaghyn Finn-Baltagh ee yn Ludish (lyydin' kiel', l'yyd'ikiel', lüüdin kiel', lüüdikiel ' ) 'sy chynney çhengey Ooralagh. Ta arganeys ayn mygeayrt staydys ny çhengey, as lesh shen ta çhengoaylleeghyn ennagh cur ee stiagh myr abbyrt ny Karelish ny ny Vepsish, as ta çhengoaylleeghyn elley crejal dy vel ee ny çhengey hene. T'ee loayrit ec mychione 3,000 loayrtee ayns Pobblaght Karelia, yn Roosh, faggys da coose shiar hwoaie Logh Onega. Dy cadjin, ta ny Ludisheyryn nyn loayrtee ghaa-hengagh as y Rooshish oc chammah.
Kevin Langley
She aa-vluckaneyr keirdey Sostynagh eh Kevin James Langley (ruggit er 24 Boaldyn 1964). Chloie eh ayns 427 cloiaghyn 'sy Football League, goaill stiagh recortys club lesh Wigan Athetic er 317 cloiaghyn.
Domhnach Phádraig
She claghan as teiy-rheynn ayns twoaie meanagh Choontae yn Vee, Nerin, eh Domhnach Phádraig (Donaghpatrick; Yernish son "Doonagh Pherick"). T'eh ny lhie begnagh lieh-vollagh eddyr yn Ooive as Ceanannas er broogh hwoaie An Abhainn Dubh ("yn Awin Doo"). Ta cooid vooar jeh'n teiy-rheynn ny soie ayns Gaeltacht Bhaile Ghib - fer jeh'n daa ard Gaeltacht ayns Coontae yn Vee. Ta bunscoill (Scoil Náisiúnta Ultain Naofa) as keeill Phrotestoonagh 'sy chlaghan. Myrane lhieu, ta tholtanyn dy cheeill henndeeagh v'er troggal son Perick Noo liorish Conall, braar Rí Lóegaire mac Néill, as rhaa henndeeagh lesh kiare carnaneyn caggee ta cruinnaghey mygeayrt-y-mooee.
Urvashi Rautela
She aghteyr as craishteyder Injinagh ee Urvashi Rautela (ruggit er 25 Toshiaght Arree 1994). T'ee er chloie ayns scannaneyn Bollywood. Ren ee cosney Miss Diva Universe 2015 as ren ee shassoo son yn Injey ec y tostyl aalid Miss Universe 2015.
Ren ee cloie da'n chied cheayrt 'sy scannane Singh Saab the Great (2013) as ren ee e chied scannane Kannada lesh Mr. Airavata (2015). T'ee er chloie ayns ram scannaneyn elley, goaill stiagh Sanam Re (2016), Great Grand Masti (2016), Hate Story 4 (2018) as Pagalpanti (2019).
Arragh
right|thumb|Ta [[lus y ghuiy, ny lus ny cam-ching ny lus yn arree, çheet my vlaa car yn arree.]] She fer jeh kiare imbaghyn sonderagh eh yn arragh. Ta'n arragh shassoo eddyr y gheurey as y tourey. Ec laa lieh yn arree ta'n laa cha liauyr as lhiurid yn oie, ny 12 oor y jees oc. Rere yn eaillere Gaelgagh, ta'n arragh goll er rheynn magh ayns tree meeghyn - Toshiaght Arree, Mayrnt as Averil. She Laa'l Breeshey yn feailley Gaelgagh ta kelloorey toshiaght yn arree.
Kit Harington
She aghteyr Sostynagh eh Christopher Catesby Harington (ruggit er 26 Nollick 1986). Ren eh studeyrys ec Scoill Veanagh Reeoil y Loayrtys as y Drama as ren eh e chied chloie keirdey lesh y phaart toshee myr Albert Narracott 'sy chloie West End War Horse ayns 2009. Ayns 2011, ghow e phaart brishey magh myr Jon Snow 'sy straih hellveeish fansee Game of Thrones (2011–2019) liorish HBO enney eddyrashoonagh as shiartanse d'aundyryn, goaill stiagh enmyssaght son Aundyr Golden Globe Award son Straih Drama Çhellveeish as daa enmyssaght son Aundyr Emmy son Aghteyr Co-hassooagh Ard-yindyssagh ayns Straih Drama as Aghteyr Toshee Ard-yindyssagh ayns Straih Drama.
Lieh-innys
right|thumb|250px|Lieh-innys veg 'sy [[Yn Chroit|Chroit.]] thumb|right|250px|Jalloo far-rollageagh er y lieh-innys ard-ghooagh, [[Lieh-innys ny h-Iddaal.]] Ta lieh-innys ny lieh-ellan (co-ockle bunnit er y daa 'ockle lieh as innys ny ellan) çheet er ayrn dy hallooin ta cruinnit liorish ushtey agh ta kianglt rish y çheer vooar liorish quing hallooin. Foddee dy vel kione çheerey, meayll, gob ellanagh ny rinn ny lieh-innys.
Matt LeBlanc
She aghteyr Americaanagh eh Matthew Steven LeBlanc (ruggit er 25 Jerrey Souree 1967). Hooar eh enney eddyr-ashoonagh son e phaart myr Joey Tribbiani 'sy sitcom Friends liorish NBC as 'sy fo-straih echey, Joey. Son yn obbyr echey er Friends, hooar LeBlanc tree enmyssaghtyn ec Aundyryn Primetime Emmy. Chloie eh lhieggan far-skeealagh jeh hene ayns Episodes (2011–2017), raad chossyn eh Aundyr Golden Globe as hooar eh kiare enmyssaghtyn elley son Aundyryn Emmy. Ren eh co-hebbal Top Gear eddyr 2016 as 2019. Voish 2016 derrey 2020, chloie eh Adam Burns 'sy sitcom Man with a Plan liorish CBS.
Shooylaghan Loch
She fer jeh ny straidyn mooarey as y shooylaghan smoo scanshoil ayns Doolish, Mannin, eh Shooylaghan Loch (Loch Promenade). Ta ennym y Chiannoort Loch currit er y çhooylaghan. Va'n shooylaghan as y traid troggit as foshlit 'sy vlein 1878 er thalloo lhiassit veih'n vooir. T'eh roie veih jerrey Cherrin Oonlee rish y vaie feie 2,500 slatyn, as t'eh creaghney er y ghoal lesh Raad ny Killey as y Shooylaghan Harris. Ta ny h-ard-straidyn Straid Duke as Straid Broogh y Traie kianglt rish. Va leagh y raad cosnit ec ny troggeyderyn lesh cur er creck ny thallooyn çheu-chooyl jeh'n voalley marrey. Hie straneyn dy hieyn Victorianagh er nyn droggal rish y raad, as nish t'ad coontit myr nane jeh ard-chowraghyn Ghoolish.
Victorious
She sitcom Americaanagh eh Victorious (aght screeuee: VICTORiOUS). Va'n straih crooit ec Dan Schneider as hie ee magh er ny scaalheaney er Nickelodeon voish 27 Mayrnt 2010 derrey 2 Toshiaght Arree 2013. Ta'n straih geiyrt er yn arraneyder Tori Vega (er ny chloie ec Victoria Justice), jeigeyr ta goll er ard-scoill ellynyn cloie enmyssit called Hollywood Arts High School, erreish j'ee ynnyd e shuyr by hinney Trina (Daniella Monet) y gheddyn tra row ee geddyn ee hene ayns trubbylyn aitt er bun laaoil. Er e chied laa ec Hollywood Arts, t'ee çheet quail Andre Harris (Leon Thomas III), Robbie Shapiro (Matt Bennett), Rex Powers (babban Robbie), Jade West (Elizabeth Gillies), Cat Valentine (Ariana Grande), as Beck Oliver (Avan Jogia).